stanford-oval/wikipedia huggingface dataset:
לאפייט יאנג
ביוגרפיה > ראשית חייו והשכלה

יאנג נולד ב-10 במאי 1848 במחוז מונרו, איווה. השכלתו המוקדמת נרכשה בבתי הספר הציבוריים ובמשרדי הדפוס באלביה, איווה ובדה מוין, איווה. הממסד העסקי הראשון שלו היה עיתון באטלנטיק, איווה, שהוא כינה את הטלגרף.
ביוגרפיה > קריירה

ב-1873, הוא נבחר כרפובליקני למושב בסנאט של מדינת איווה וייצג את מחוזות אדאיר, קאס, אדמס ויוניון, ונבחר מחדש ב-1877, ואחרי שש שנות היעדרות ב-1885. בסך הכל, הוא שירת בסנאט של איווה בין השנים 1874 ל-1880, ובין 1886 ל-1888.
בשנת 1890 עבר יאנג לדה מוין ורכש עיתון יומי הידוע בשם Daily Iowa Capital או (אחרי 1901) Des Moines Capital. ב-1893, יאנג נכשל בניסיונו לקבל את המועמדות הרפובליקנית למושל איווה, והפסיד לפרנק ד. ג'קסון. הוא שירת ככתב מלחמה במהלך מלחמת ארצות הברית–ספרד.
כאשר הסנאטור של איווה ג'ונתן פ. דוליבר מת באופן פתאומי באוקטובר 1910 מונה יאנג על ידי מושל איווה, בריל פ. קרול, כמחליפו המיידי של דוליבר. זמן קצר לאחר מינויו, עמד תפקידו לבחירה באספה הכללית של איווה ב-1911, שם החזיקו הרפובליקנים ברוב גדול אך היו מפוצלים עמוקות בין רשימה ארוכה של מועמדים למושב של יאנג. חוסר היכולת של כל מועמד לקבל את הרוב הנדרש של 76 מחוקקים אילץ את האספה הכללית להצביע מחדש בכל בוקר של המושב. יאנג היה היריב הרפובליקני העיקרי של עורך הדין של פורט דודג' ויליאם ס. קניון עד להצבעה ה-23, אז איבד יאנג את רוב תמיכתו למועמדים אחרים. קניון נבחר בסופו של דבר ביום האחרון של המושב בהצבעה ה-67. בסך הכל, יאנג כיהן בסנאט האמריקאי מנובמבר 1910 עד אפריל 1911.
לאחר כהונתו בסנאט, חזר יאנג לדה מוין ולעיתונו. הוא הפך שוב לכתב מלחמה, ונסע לדרום מזרח אירופה ב-1913 כדי לסקר את מלחמת הבלקן השנייה. ב-1915 חזר שוב לאירופה, הפעם כדי להעריך את השלבים המוקדמים של מלחמת העולם הראשונה (לפני כניסת ארצות הברית). במהלך אותה נסיעה הוא נעצר באינסברוק על ידי האימפריה האוסטרו-הונגרית, אך שוחרר מאוחר יותר.
לאחר שארצות הברית הכריזה מלחמה ב-1917, הוא מונה ליושב ראש מועצת ההגנה של מדינת איווה. כיו"ר המועצה, יאנג דחק שיש לרושש ולכלוא אנשים "לא נאמנים", בטענה ש"כל אדם שחי תחת הגנת החוקים שלנו וצבר עושר וכעת הוא לא נאמן צריך לשלול ממנו כל דולר שהוא מחזיק ויש לכלוא אותו במעצר עד תום המלחמה ובאותה עת יש לשקול היטב את גורלו". הוא גם פעל נגד הוראת כל שפה זרה בכל בית ספר או מכללה ציבורית, ולמען הטלת מבחני אוריינות אנגלית להצבעה.
כהוקרה על עבודתו בגיוס כספים באיווה עבור ילדי בלגיה, זכה יאנג לתואר אביר במסדר לאופולד השני מבלגיה. הוא המשיך לערוך את עיתונו עד מותו בדה מוין, איווה ב-15 בנובמבר 1926. אשתו ג'וזפין מתה 5 שבועות לאחר מכן ממחלת לב. הם קבורים בבית הקברות וודלנד של דה מוין.
הערות שוליים

1 2  "History of Iowa From the Earliest Times to the Beginning of the Twentieth Century," Vol 4 (Biography of Lafayette Young).
↑  "Cemetery Inquiry System - City of Des Moines, Iowa". cemeterysearch.dsm.city. נבדק ב-2023-01-11.
| --- | --- |
בקרת זהויות :  US Congress: Y000046
קארו רוד

| --- | --- |

קארו רוד בתמונה מנהר הוונסום
 מיקום:  נוריץ', נורפוק, אנגליה
 קואורדינטות:  52°37′42″N 1°17′48″E﻿ / ﻿52.628333°N 1.296667°E﻿ / 52.628333; 1.296667
 תקופת הפעילות:  31 באוגוסט 1935 – הווה (89 שנים)
 הורחב:  1979, 1984, 1992, 2004, 2005, 2010
 בעלים:  נוריץ' סיטי 
 משטח:  דשא
 קבוצות:  נוריץ' סיטי
 מושבים:  27,359
 ממדי משטח:  68×105 מטר
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים נוריץ'(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים נוריץ'(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי נוריץ'(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי נוריץ'  he tabBackground:;tabBorder:#aaa;defaultTab:0;
 
קארו רואד (באנגלית: Carrow Road) הוא אצטדיון כדורגל הממוקם בנוריץ', נורפוק, אנגליה, והוא אצטדיונה הביתי של מועדון הכדורגל נוריץ' סיטי מהפרמייר ליג. האצטדיון ממוקם לכיוון מזרח העיר, ליד תחנת רכבת נוריץ ונהר הוונסום.
היסטוריה

קארו רואד נבנה בשנת 1935, השתנה ושודרג מספר פעמים במהלך ההיסטוריה שלו, בייחוד בעקבות שרפה שהרסה חלקים ממנו בשנת 1984.
האצטדיון מכיל 27,359. שיא התפוסה באצטדיון מאז שהפך לזמין לכל המושבים הוא 27,137, שנקבע במהלך משחק הפרמיר ליג מול ניוקאסל יונייטד ב-2 באפריל 2016.
בשנת 2004 הושקעו 700,000 ליש"ט בשיפוץ המגרש. המשטח הוחלף בתערובת של דשא מלאכותי ואמיתי.
קארו רוד מעולם לא אירח משחק של נבחרת אנגליה, אך נבחרת אנגליה עד גיל 21 שיחקה באצטדיון בחמש הזדמנויות. הראשון היה בשנת 1983 במשחק מוקדמות אליפות אירופה עד גיל 21 נגד דנמרק, בו ניצחה אנגליה 4–1.
באצטדיון נערכו גם משחקים של נבחרת אנגליה עד גיל 19 ונבחרת הנשים האנגלית.
באצטדיון נערכו מדי פעם קונצרטי מוזיקה. סטטוס קוו ניגנו שם בקונצרט בשנת 1997. אלטון ג'ון, יחד עם לולו, הופיע באצטדיון בשנת 2005. ג'ורג' מייקל הופיע באצטדיון ב-12 ביוני 2007, ורוד סטיוארט הופיע בקונצרט באצטדיון ביוני 2011.
ויקארג' רואד

| --- | --- |

ויקארג' רואד, 2015
 כינוי:  The Vic
 מיקום:  ווטפורד, אנגליה
 קואורדינטות:  51°39′00″N 0°24′06″W﻿ / ﻿51.649928°N 0.401606°W﻿ / 51.649928; -0.401606
 אבן יסוד:  1922
 תקופת הפעילות:  30 באוגוסט 1922 – הווה (102 שנים)
 שופץ:  2015
 בעלים:  ווטפורד 
 משטח:  דשא
 קבוצות:  ווטפורד (1922–היום) וילדסטון (1991–1994)  סראסנס (1997–2012)
 מושבים:  21,577
 ממדי משטח:  68×105 מטר
 אתר רשמי
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסויקארג' רואד(למפת לונדון רגילה) קנט סארי בר. בקי. הרטפורדשייר אסקסויקארג' רואד  he tabBackground:;tabBorder:#aaa;defaultTab:0;
 
ויקארג' רואד (באנגלית: Vicarage Road) הוא אצטדיון כדורגל שנמצא בווטפורד, אנגליה. ויקארג' רואד הוא אצטדיון הבית של קבוצת הכדורגל ווטפורד. האצטדיון מכיל כיום 21,577 מקומות ישיבה.
היסטוריה

האצטדיון הוא הבית של ווטפורד מאז שנת 1922, כשהמועדון עבר ממגרש בווטפורד, קסיו רואד. האצטדיון נפתח רשמית על ידי צ'ארלס האלי בעל מבשלת "בנקינס" לביקורה של מילוול ב-30 באוגוסט 1922. בנוסף לכך שהיה הבית של ווטפורד היה המקום גם הבית של קבוצת הכדורגל וולדסטון בין השנים 1991–1994. כמו כן, בין השנים 1997–2012 שימש האצטדיון את קבוצת הרוגבי סראסנס במשחקיה הביתיים.
אחרי שווטפורד קנו את האצטדיון מ"בנקינס" בשנת 2002 מצבם הכלכלי אילץ אותם למכור את האצטדיון ולהחכיר אותו באותה השנה. עם זאת לאחר קמפיין אוהדים שנקרא "'Let's Buy Back The Vic'" עם תרומות שבאו מהאוהדים וגם מאוהדים מפורסמים של הקבוצה כמו הזמר אלטון ג'ון המועדון הצליח לקנות את המקום בחזרה בספטמבר 2004.
גלריה

יציע רוקרי
משחק ראגבי באצטדיון
המכללה האקדמית לחינוך ע"ש דוד ילין

| --- | --- |


 מכללה
 על שם:  דוד ילין 
 תקופת הפעילות:  1913–הווה (כ־111 שנים) 
 מיקום
 מיקום:  בית הכרם, רח' מעגל בית המדרש 7 
 מדינה:  ישראל ישראל
 קואורדינטות:  31°46′55″N 35°11′26″E﻿ / ﻿31.7819°N 35.1906°E﻿ / 31.7819; 35.1906
 www.dyellin.ac.il
  (למפת ירושלים מוגדלת) המכללה האקדמית לחינוך ע"ש דוד ילין(למפת ירושלים רגילה) המכללה האקדמית לחינוך ע"ש דוד ילין(למפת הרי ירושלים רגילה) המכללה האקדמית לחינוך ע"ש דוד ילין(למפת הרי ירושלים מוגדלת) המכללה האקדמית לחינוך ע"ש דוד ילין
 
המכללה האקדמית לחינוך ע"ש דוד ילין בירושלים היא מכללה אקדמית להכשרת מורים בישראל. המכללה היא בין המכללות הראשונות למורים בארץ ישראל ששמו דגש על שימוש בשפה העברית. "בית המדרש למורים העברי הממלכתי על שם דוד ילין" היה שמה הראשון הרשמי והמלא של המכללה, אך בפי כל היא הייתה ידועה בשם סמינר בית הכרם, שכן היא שוכנת על גבעה נישאה בלבה של שכונת בית הכרם. המכללה מוכרת גם בשמה "סמינר למורים" והיום שמה המקובל הוא "מכללת דוד ילין". המכללה נמצאת ברחוב מעגל בית המדרש 7.
היסטוריה

המכללה קרויה על שם מייסדה פרופ' דוד ילין אשר הקים אותה בשנת תרע"ד (1913) כחלק ממלחמת השפות והמאבק על הוראה בשפה העברית. אז נקרא המוסד "בית מדרש למורים העברי, כוננו דוד ילין". ילין שימש כמנהלה מהיווסדה עד 1938, ובין המנהלים ששימשו אחריו נמנים ד"ר בן-ציון דינבורג, ד"ר ישראל מהלמן, אברהם אבן-שושן, משה גיל, ד"ר ניסן שינין, וד"ר איתי זמרן.
הלימודים נערכו בעברית, והשפה הלועזית העיקרית הייתה גרמנית. הלימודים החלו לראשונה בט"ו בכסלו תרע"ד (14 בדצמבר 1913). התלמידים היו נערים, בנים בלבד, מגיל 14. תנאי הקבלה כללו אישור בריאות ותעודה המעידה על התנהגות טובה ("תעודת הנהגה טובה") מאת בר-סמכא כגון רב או מנהל בית ספרם הקודם. נערכו בחינות קבלה בתנ"ך, תלמוד, עברית ("ידיעה שלמה בדקדוק העברי ובניתוח הדקדוקי על פי אחד מספרי הדקדוק החדשים"), תולדות ישראל, לימודים כלליים. נדרשה יכולת שליטה נאותה בשפות גרמנית, ערבית וטורקית. לתלמידים מתקשים הוצע סיוע של מורה פרטי ולתלמידים ממשפחות מעוטות יכולת הובטחה תמיכה כספית.
התלמידים למדו הן לימודים תיכוניים והן לימודי חינוך, במטרה להכשירם למורים. לאחר תום לימודיהם בבית המדרש היה עליהם "לקבל משרת מורה למשך שתי שנים בכל מקום אשר ההנהלה קובעת להם".
כשנה לאחר היווסדו של המוסד פרצה מלחמת העולם הראשונה וההוראה והחינוך המשיכו לפעול גם בשנים אלה, שהיו קשות ליישוב בארץ. אחדים מתלמידיו גויסו לצבא העות'מאני ושירתו בו כקצינים.
תלמידי הסמינר השתלבו בחיי השכונה גם בימי שלום ושלווה ובעיקר בימי מאורעות ומלחמות; במאורעות תרפ"ט (1929), במאורעות תרצ"ו-תרצ"ט (1936–1939), במלחמת העולם השנייה, במלחמת העצמאות ובמלחמת ששת הימים, הם היו חלק ממערך ההגנה והשמירה בשכונת בית הכרם ובחלקים אחרים של ירושלים.
המכללה עברה לשכונת בית הכרם בירושלים והשפיעה רבות על התפתחות השכונה ואופיה. המכללה משכה לשכונה מורים ואנשי רוח, בנוסף לאלו שהקימו את השכונה. הסמינריסטים גרו בשכונה, לרוב בחדרים שכורים בבתי השכונה והפכו לחלק מהווי השכונה. בקיץ, הושכרו חדרי הסמינריסטים לנופשים מהשפלה וכך הפכה השכונה למרכז נופש קיצי. בסמינר גם שכן שנים רבות בית הכנסת המרכזי של השכונה. במאורעות תרפ"ט התכנסו בבניין הסמינר שבנייתו טרם הושלמה תושבי השכונות: בית הכרם, שכונת הפועלים, קריית משה ובית וגן. התושבים על זקניהם וטפם השתכנו בכל חדרי הבניין, ובאולם, שלימים שימש אולם ההתעמלות, שוכנו הפרות והוא שימש רפת. על גג הבניין הוצבה עמדת שמירה וממנה נורתה אש רובים אל עבר דיר יאסין, הכפר שמעבר לוואדי ממערב, שתושביו ניסו להגיע אל השכונה ואל בניין הסמינר. התושבים התבצרו בבניין כשבוע ימים, עד חלוף הסכנה.
המכללה כיום

במכללה נלמדים התחומים הבאים:
לתואר ראשון בחינוך B.Ed ולתעודת הוראה בתחומים הבאים: חינוך לגיל הרך, חינוך יסודי וחינוך על יסודי, חינוך מיוחד, חינוך לבעלי מוגבלויות מורכבות, חינוך בלתי פורמלי, חינוך פתוח ניסויי (חופ"ן), חינוך יסודי בשיטת ולדורף
לתואר שני בחינוך M.Ed בתחומים הבאים: חינוך מיוחד, מידענות וספרנות, והוראה ולמידה. במכללה ניתן למוד גם לתואר שני Ma.at בטיפול באמנויות
לימודי תעודה פוסט BA: טיפול בתנועה, טיפול במוזיקה, טיפול בעזרת בעלי חיים, ביבליותרפיה, ספרנות ומידענות.
מכון חפ"ן, או בשמו המלא המכון לחינוך פתוח ניסויי, הוא מכון להכשרת מורים ברוח החינוך הפתוח. המכון הוקם בשנת 1976 על ידי הפרופסורים משה כספי, צבי לם ויוסף באשי, במטרה ליצור אלטרנטיבה חינוכית להכשרת המורים המקובלת. במכון נלמדת משנתו החינוכית של משה כספי.
המכללה כיום > סגל המכללה

בראש המכללה עומד הנשיא פרופ' יוסף פרוסט רופא בתפקידו. לצדו פרופ' חוה גיא, סגנית ראש המכללה לעניינים אקדמאיים.
פרופ' גיא סיימה את תפקידה בסוף שנת הלימודים האקדמית תשפ"ד
ראו: ראשי המכללה לדורותיהם.
בוגרים ידועים

ראו רשימת בוגרי המכללה שיש עליהם ערך בוויקיפדיה העברית.
שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
הערות שוליים

↑  יש ויכוח בסוגיה האם מכללת לוינסקי לחינוך הייתה המוסד הראשון להכשרת מורים בארץ ישראל שהלימודים בו התקיימו בשפה העברית או שהיה זה בית המדרש למורים.
↑  ערב הוקרה והערכה לכבוד פרופ' חוה גיא | מכללת דוד ילין, באתר yalin
↑  מלגה ללומדים בפריפריה – ייעוד 44, באתר האגף והקרן לחיילים משוחררים
↑  מלגה לתושבי הפריפריה – ייעוד 45, באתר האגף והקרן לחיילים משוחררים
| --- | --- |
בקרת זהויות :  NLI: 987007256817705171  ISNI: 0000 0004 1784 5755  LCCN: n85004152  VIAF: 134925688   WorldCat (עם VIAF): 134925688
אוניברסיטת ריג'יס

| --- | --- |

 אוניברסיטה
 על שם:  ז'אן פרנסואה רז'י 
 תקופת הפעילות:  1877–הווה (כ־147 שנים) 
 בעלי תפקידים
 סגל:  1,226 
 תלמידים
 :  6,310 (2022–2023)
 מיקום
 מיקום:  3333 Regis Blvd, Denver, CO, 80221-1099 
 מדינה:  ארצות הברית ארצות הברית
 קואורדינטות:  39°47′23″N 105°01′54″W﻿ / ﻿39.789693°N 105.031765°W﻿ / 39.789693; -105.031765
 www.regis.edu
 he
 
אוניברסיטת ריג'יס (באנגלית: Regis University) היא אוניברסיטה פרטית בדנוור, קולורדו, ארצות הברית שהוקמה על ידי הישועים בשנת 1877.
היסטוריה

בשנת 1877 הקימה קבוצת מהגרים איטלקים קולג' בלאס וגאס. בשנת 1884 בישוף של דנוור הזמין את הישועים להקים קולג' חדש. בשנת 1887 הקולג'ים התאחדו והוקמה אוניברסיטת ריג'יס שנקראת על שם קדוש ז'אן פרנסואה רז'י משנת 1921.
אקדמיה

לאוניברסיטת רג'יס יש שני קמפוסים באזור המטרופולין של דנוור, שניהם ממוקמים בסמוך לכבישים מהירים בין־מדינתיים. הקמפוס ההיסטורי והמסורתי בצפון מערב דנוור אשר הוקם בשנת 1887 ונמצא בין הכבישים הבין־מדינתיים 76 ל־70 וקמפוס ת'ורנטון שממוקם ליד הכביש הבין־מדינתי 25.
בנוסף להיצע של תוכניות לימוד מקוונות, 
האוניברסיטה מציעה מעל ל־130 תוכניות לימוד לתארים בקמפוסים (57 לתואר ראשון, 77 לתארים מתקדמים ו־3 לדוקטורט), דרך 3 קולג'ים (אנדרסון קולג' למנהל עסקים ומחשוב, רג'יס קולג' ובית הספר לקידום מקצועי ורוקרט-הרטמן קולג' למקצועות הבריאות) במגוון נושאים, בעיקר בתחום הרפואה ומקצועות סמוכים, מחשוב, חינוך, מנהל עסקים ועבודה סוציאלית. נכון לשנת 2022, לאוניברסיטה 82,183 בוגרים.בשנת 2024 האוניברסיטה דורגה במקום ה־260 בין האוניברסיטאות בארצות הברית.
הנהלת האוניברסיטה מזמינה אנשים בולטים להרצאות שנתיות. בין המרצים ניתן למנות את דזמונד טוטו (1998), אלי ויזל (2001) ולך ואלנסה (2003).
האוניברסיטה חברה באיגוד הקולג'ים והאוניברסיטאות הקתוליות (ACCU), באיגוד הלאומי של הקולג'ים והאוניברסיטאות העצמאיות (NAICU), באיגוד הקולג'ים והאוניברסיטאות הישועים (AJCU) ובמועצת הקולג'ים העצמאיים (AJCU).
הערות שוליים

↑  Regis University, 2022–2023 Acadenic Year, By the numbers
↑  Regis University, University Facts and Figures
↑  USNews, Colleges, Rankings, National Universities, Regis University Rankings
| --- | --- |
בקרת זהויות :  ISNI: 0000 0004 0395 8791  MusicBrainz: 54b0745d-ff29-4020-b188-cf2e20714e8c  VIAF: 138209682   WorldCat (עם VIAF): 138209682
עטא אבו מדיגם

עטא אבו מדיגם (בערבית: عطا ابو مديغم, תעתיק מדויק: עטא אבו מדיע'ם) הוא איש ציבור בדואי-ישראלי שהיה ראש העיר רהט בשנים 2022–2024 וחבר ועדת ההיגוי הבדואית בנגב.
ביוגרפיה

עטא אבו מדיגם הוא עורך־דין וחבר ועדת ההיגוי הבדואית בנגב.
בבחירות לרשויות המקומיות שהתקיימו ב־2013 הוצב בראש רשימת א־נהדה ואל־אִכְלאס (החידוש והנאמנות) התמודד לראשות העיר וזכה לכ־18% מהקולות שלא הספיקו לעלייה לסיבוב השני, אך רשימתו הצליחה לנצל את הגדלת מספר חברי המועצה מ-15 ל-17 ולעלות משני מושבים במועצה ל־3. בכהונה זו במועצה היה ממלא מקום ראש העיר וסגנו, אחראי הנדסה ותכנון וראש ועדת מיגור האלימות בעיר.
בבחירות לרשויות המקומיות שהתקיימו ב־2018 תמך לראשות העיר בפאיז אבו סהיבאן, ראש העיר בשנים 2009–2013, ומשזה נבחר בשנית מונה אבו מדיגם למשנה לראש העיר, לאחראי על תעשייה, מסחר, תעסוקה, גביה, שירותים חברתיים, דת ובריאות ולראש ועדת תכנון ובניה. ב־2019 הצליח למנף משבר קואליציוני לטובתו כך שימונה לראשות העיר בסוף 2022.
בבחירות לכנסת התשע עשרה (2013) הוצב במקום ה-23 ברשימת רע"מ-תע"ל מטעם רע"מ, ובבחירות לכנסת העשרים ואחת (2019), הוצב במקום החמישי של רשימת רע"מ, שהיה העשירי ברשימת רע"מ-בל"ד. בשתי הפעמים זכתה הרשימה בארבעה מנדטים בלבד. בבחירות לכנסת העשרים (2015), העשרים ושתים (2019) והעשרים ושלוש (2020), שבהן מפלגתו התמודדה במסגרת הרשימה המשותפת שכללה ארבע מפלגות ערביות, נדחק מקומו מן הרשימה.
בבחירות לכנסת העשרים וארבע (2021) התמודדה מפלגתו לבדה והוא שובץ במקום ה־7. המפלגה זכתה ל־4 מנדטים, אך לאור מותו של סעיד אלח'רומי, פרישת עלא א־דין ג'בארין ופרישה צפויה של מאזן גנאים היה אבו מדיגם באמצע 2022 על סף כניסה לכנסת. בעוד ראש המפלגה מנסור עבאס היה מעוניין בכך, אבו מדיגם עצמו העדיף להישאר במועצת העיר רהט לאור מינויו הצפוי לראש העיר בסוף אותה שנה במסגרת הסכם רוטציה. לבסוף לא באה ההתלבטות לידי הכרעה לאור התפזרות הכנסת. ב-23 בנובמבר 2022 נכנס אבו מדיגם לתפקיד ראש העיר. הוא התמודד לתקופת כהונה נוספת בבחירות לרשויות המקומיות ב-2024, וזכה ב-21.2% מהקולות והפסיד לטלאל אלקרינאוי, שזכה ב-70.8% מהקולות.
הערות שוליים

↑  מהפכים מפתיעים וקרבות צמודים: התוצאות בבחירות המקומיות, באתר ynet, 27 בפברואר 2024
לינווד ברקלי

| --- | --- |

 לידה:  1955 (בן 69 בערך) קונטיקט, ארצות הברית
 מדינה:  ארצות הברית 
 לאום:  קנדי
 מקום לימודים:  אוניברסיטת טרנט, Fenelon Falls Secondary School 
 שפות היצירה:  אנגלית
 יצירות בולטות:  בלי לומר שלום
 תקופת הפעילות:  מ-1996 
 www.linwoodbarclay.com
 
לינווד ברקלי (באנגלית: Linwood Barclay) הוא סאטיריקן וסופר קנדי יליד ארצות הברית. הוא פרסם ספרי אוטוביוגרפיה, ספרים הומוריסטיים ורומנים בלשיים.
כתב את טור הסאטירה השבועי בעיתון "טורונטו סטאר", בנוסף להוצאת פודקאסט עם מאמריו. לקח שנת שבתון על מנת לקדם את רומני המתח שלו. הוא תכנן לשוב לעיתון סטאר בספטמבר 2008, אולם ב-28 ביוני 2008 הוא כתב את טורו האחרון, והודיע על פרישתו מהעיתון.
ביוגרפיה

לינווד ברקלי נולד בשנת 1955 בדאריין שבמדינת קונטיקט בארצות הברית, בן למיוריאל ואוורט ברקלי. אביו היה מאייר, וכשלינווד היה בן 4 עברה המשפחה לקנדה לרגל עבודתו של אביו. בהיותו בן 16 נפטר אביו. עוד בצעירותו גילה עניין בכתיבת סיפורי בלשים, בהשראת ספריו של רוס מקדונלד. קיבל תואר ראשון בספרות אנגלית מאוניברסיטת טרנט. לאחר שלא הצליח למצוא מו"ל לספריו החל לעבוד כעיתונאי. בשנת 1981 עבר לעבוד בעיתון "טורונטו סטאר". בשנת 1993 החל לכתוב טור הומוריסטי בעיתון זה. טוריו קובצו בשלושה ספרים. בשנים 2004–2007 פרסם ארבעה ספרי בלשים שגיבורים הוא הבלש זק ווקר, העובד כבעל טור בעיתון. בשנת 2007 יצא לאור ספרו, No Time for Goodbye" (תורגם לעברית בשם "בלי לומר שלום") שזכה להצלחה רבה. הוא יצא לשנת שבתון מהעיתון לשם קידום ספרו, אך במהלכה פרש מהעיתון ופרסם את טורו האחרון ביוני 2008. מאז פרסם עוד 18 ספרים.
ברקלי מתגורר באוקוויל, אונטריו עם אשתו, נית'ה. לזוג שני ילדים, ספנסר ופייג'.
ביבליוגרפיה > ספריו שראו אור בעברית

מהלך לא מוצלח (2004), הוצאת מודן (2010)
החבר'ה הרעים (2005), הוצאת מודן
בלי לומר שלום (2007), הוצאת מודן (2008)
קרוב מדי הביתה (2008), הוצאת מודן (2009)
ביום שאיבדתי אותה (2009), הוצאת מודן (2011)
אל תפנה את מבטך (2010), הוצאת מודן (2014)
התאונה (2011), הוצאת מודן (2011)
טוב מראה עיניים (2012), הוצאת מודן (2013)
בלתי צפוי (2013), הוצאת מודן (2014)
נקישה בחלון (2013), הוצאת מודן (2016)
אין בית בטוח (2014), הוצאת מודן (2016)
הבטחה שהופרה (2015), הוצאת מודן (2017)
רחוק מן האמת (2016), הוצאת מודן (2018)
העשרים ושלושה (2017), הוצאת מודן (2019)
יריית פרידה (2017), הוצאת מודן (2019)
תקתוק בקומה למטה (2018), הוצאת מודן (2020)
בפיר המעלית (2019), הוצאת מודן (2021)
מי שמוצא ראשון (2021) Find You First, הוצאת מודן (2022)
הערות שוליים

↑  About Linwood | Linwood Barclay
| --- | --- |
בקרת זהויות :  NLI: 987007305905505171  PLWABN: 9810548508005606  BIBSYS: 9017150  BNE: XX4756814  BnF: cb16143243j (data)  GND: 133063275  ICCU: TO0V611957  ISNI: 0000 0001 1679 0789  LCCN: n97067663  MusicBrainz: 075111bf-6836-401a-bd3e-c5021d442119  NDL: 01221509  NKC: xx0092048  NLA: 43976329  NLK: KAC200900565  NSK: 000531949  NTA: 30376130X  RERO: 02-A013749120  SUDOC: 138929343  VIAF: 79565604   WorldCat (עם VIAF): 79565604
ענבל משש

צילום שלומי אמסלם
ענבל משש היא עורכת דין ישראלית המכהנת כמנכ"לית שירות התעסוקה הישראלי, ובעברה מנכ"לית משרד התקשורת.
משש גדלה באשקלון. בשירותה הצבאי הייתה מדריכת צוות קשת בגדוד 414 ושירתה שש שנים נוספות במילואים במשרד הביטחון.
למשש תואר ראשון במשפטים, תואר ראשון במנהל ומדיניות ציבורית ותואר שני במנהל עסקים.
עבדה למעלה משני עשורים במגזר הציבורי. בין היתר הייתה אחראית ברשות האוכלוסין וההגירה על הטיפול בתופעת ההסתננות לישראל ועל ניהול מתקני השהייה 'סהרונים-קציעות' בנגב. כמו כן, שימשה בתפקיד מטה בתחום הניהול האסטרטגי ברשות וכיועצת למנכ"ל בנושא קידום נשים.
בהמשך, כיהנה כראש מינהל עובדים זרים ברשות האוכלוסין וההגירה. במסגרת תפקידה זה עמדה בראש צוות בינמשרדי לבחינת שינוי שיטת ההעסקה של עובדים זרים בענף הסיעוד, הובילה את יישום ההסכמים הבילטראליים להבאת עובדים זרים לישראל, ועמדה בראש צוות מיוחד שביקש לצמצם תופעות של ניצול עובדים פלסטינים וסחר בהיתרי עבודה.
בינואר 2024 מונתה על ידי השר שלמה קרעי לתפקיד מנכ"לית משרד התקשורת, לאחר פרישת המנכ"לית הקודמת לירן אבישר בן חורין.
באוגוסט 2024, נבחרה על ידי ועדת איתור לתפקיד מנכ"לית שירות התעסוקה. בתחילת נובמבר נכנסה לתפקיד והייתה לאישה השנייה המכהנת בראשות שירות התעסוקה, 17 שנים לאחר כהונתה של ניצב בדימוס אסתר דומיניסיני.
חיים אישיים

משש מתגוררת בקיבוץ זיקים, נשואה ואם לשני בנים. משש היא בוגרת תוכנית המנהיגות מקום של מעוז.
הערות שוליים

1 2  עו"ד ענבל משש באתר משרד התקשורת
1 2  עינבל משש - Maoz, באתר Maoz, ‏1 ביולי 2024
↑  עדיאל איתן מוסטקי, מנכ"לית משרד התקשורת צפויה לעזוב אחרי 9 חודשים בלבד - לטובת ניהול לשכת התעסוקה, באתר כלכליסט, 18 בספטמבר 2024
↑  עדיאל איתן מוסטקי, בתוך פחות משנתיים: קרעי צפוי למנות מנכ"ל רביעי למשרד התקשורת, באתר כלכליסט, 1 באוגוסט 2024
1 2  ניצן צבי כהן, ‏ענבל משש נכנסה לתפקיד מנכ"לית שירות התעסוקה, באתר דבר העובדים בארץ ישראל, 3 בנובמבר 2024
טיכה

| --- | --- |

טיכה של אנטיוכיה. העתק שיש מהתקופה הרומית של פסלו של הפסל היווני אוטיכידוס מהמאה השלישית לפנה"ס שהיה עשוי ברונזה
 תפקיד:  אלת המזל והמקרה
 תרבות:  דת יוון העתיקה 
 אלים מקבילים:  פורטונה 
 אב:  אוקיינוס 
 אם:  טתיס 
 בן או בת זוג:  Agathodaemon 
 
ערך זה עוסק באלת המזל במיתולוגיה היוונית. אם התכוונתם לכוכב לכת משוער בשם זה, ראו .
טיכה בבית שאן על ראשה כתר של חומות בית שאן
טיכה מחזיקה את פלוטוס בפסל שיש עם פוליכרום מהמאה ה-2 במוזיאונים לארכאולוגיה של איסטנבול
טיכה (ביוונית: Τύχη) היא אלת המקרה והמזל במיתולוגיה יוונית, מקבילתה של פורטונה במיתולוגיה הרומית.
דמותה

פירוש השם ביוונית הוא מזל. טיכה מסמלת את התגלמות המקרה הטראגי והמזל הטוב. היא מיוצגת על יד מספר מאפיינים: עם גלגל בידה היא מסמלת את ניהול ענייני העולם, וככזאת היא נחשבת לאחת מהמוירות; עם כדור היא מסמלת את העולם המשתנה והבלתי צפוי; עם קרן השפע היא מסמלת את המזל הטוב והשופע.
בתקופה ההלניסטית עלתה קרנה של טיכה ודמותה מופיעה על מטבעות רבים, בעיקר בערים האגאיות. היא נחשבה לאלה הפטרונית של ערים רבות, והוקמו לכבודה מקדשים רבים בערים כמו קיסריה, אנטיוכיה, אלכסנדריה וקונסטנטינופול. לכל עיר הייתה גרסה מקומית לאלה, כשהיא חובשת לראשה כתר בדמות חומות אותה העיר.
קיימות גרסאות שונות בנוגע לאילן היוחסין שלה. יש הרואים בה את בתם של הרמס ואפרודיטה. על פי הסיודוס טיכה היא אחת מבנות האוקיינידים. על פי פינדארוס, ביצירתו "האודה האולימפית השתים-עשרה", היא בתו של זאוס. על פי אלקמן, היא בתו של פרומתאוס. בשירים של הומרוס היא מתוארת כאחת מבנות הלוויה של פרספונה.
בשל היותה הסיבה לתפניות בלתי צפויות של המזל, השתמשו בה הסופרים כדמות האחראית לתנודות ושינויים בחיי הגיבורים במחזותיהם. כך, למשל, בעלילות רומנטיות מהתקופה ההלניסטית, "קליטופון ולאוקיפה" או "דפניס וקלואה". טיכה מסמלת את היצירתיות, בשל כך היא נעשתה פטרוניתם של סופרים, משוררים ופילוסופים ביוון העתיקה.
פעם נוספת, עלתה חשיבותה בסוף המאה הרביעית, בזמנם של הקיסרים יוליאנוס הכופר ותאודוסיוס הראשון. בתקופה זו התאפיינה באי-יציבות ושינויים פתאומיים, שיוחסו לעיתים לרצונה ולגחמותיה.
אחת היצירות המפורסמות שמתארות אותה הוא פסל אגתה טיכה מעשה ידי פרקסיטלס. יצירה אחרת היא דמות טיכה שלראשה כתר דמוי מגדלים וחומה שנעשה עבור העיר אנטיוכיה בידי הפסל אוטיכידוס (Eutychides) מסקיון. העתק רומי של הפסל נמצא כיום במוזיאון הוותיקן. כן מופיעה טיכה בתבליט שנגלה בוויה אפיה, שם מופיעות שלוש דמוית של האלה עם כתר עיר על ראשן. התבליט נמצא כיום באוסף בורג'יה שבמוזיאון הלובר. לפי המשוער מקורו במבנה שבנה הרודס אטיקוס לזכר אשתו.
האסטרואיד 258 Tyche (אנ') שהתגלה על ידי רוברט לות'ר נקרא על שמה, וכך גם כוכב לכת משוער שקיומו הופרך.
לקריאה נוספת

המיתולוגיה היוונית, אהרן שבתאי ספרי תל אביב 2000
הערות שוליים

↑  Tyche
↑  האודה האולימפית השתים-עשרה, שמה מתורגם שם כ"פורטונה"
↑  TYKHE
↑  Τύχη
↑  Pagan reveries
| --- | --- |
בקרת זהויות :  NLI: 987007565907305171  PLWABN: 9810605316805606  BnF: cb12535665c (data)  GND: 118763288  LCCN: n2014070345  SUDOC: 034619739  VIAF: 37712011   WorldCat (עם VIAF): 37712011